
130                                                            DR.30.10.2018                                                                                                                          

 
Sejurus perubahan kerajaan di Malaysia, banyak pihak dari luar telah datang 

menunjukkan minat mereka untuk melakukan kerjasama dengan universiti-universiti awam di 
Malaysia, terutamanya daripada negara-negara maju. Sistem endowment di universiti awam 
juga akan diperkasakan. Pemerkasaan ini memerlukan pindaan beberapa peraturan 
berkaitannya. Buat masa ini, rundingan dengan Kementerian Kewangan dan agensi-agensi 
terbabit telah dilakukan agar sistem endowment waqaf di universiti awam dapat bergerak 
maju.  

Usaha ini adalah penting untuk universiti awam mempunyai autonomi untuk 
menjana pendapatan mereka melalui alumni dan melalui derma-derma daripada luar dan 
juga daripada dalam. Usaha ini mencontohi sistem endowment universiti terkemuka dunia 
seperti yang terdapat di universiti-universiti- Ivy League, Oxford dan juga Cambridge.  

Bagi penambahbaikan sektor penyelidikan negara pula, KPM akan menubuhkan 
lebih banyak kerusi-kerusi kajian di universiti awam dengan mendapatkan pembiayaan dari 
dalam dan luar negara. Ini dapat mengatasi persoalan-persoalan yang diajukan oleh Yang 
Berhormat Tampin dan juga Yang Berhormat Setiawangsa. KPM juga ingin merakamkan 
jutaan terima kasih kepada pihak MAIPs dan juga Seri Paduka Baginda Tuanku Raja Perlis 
dengan pengurniaan Kursi Jamalullail kepada Universiti Islam Antarabangsa. Segala 
perubahan dan langkah reformasi yang dinyatakan ini akan membina satu ekosistem yang 
lebih baik dan efektif untuk meningkatkan kualiti pendidikan tinggi kita.  

Ekosistem yang mapan akan disusuli kejayaan dan ini sekali gus akan 
meningkatkan ranking. KPM juga ingin melihat UA ataupun universiti awam kembali kepada 
roh penubuhan universiti yang sebenar iaitu sebagai pusat penghasilan ilmu dan juga pusat 
penghasilan cendekiawan.  

Malah universiti awam juga sepatutnya melahirkan bukan sekadar cendekiawan, 
tetapi ‘cendekiawam’, iaitu cendekiawan yang berkhidmat kepada masyarakat awam yang 
berperanan menyelesaikan kemelut dan juga masalah awam, masalah rakyat dan juga 
masalah negara. Hal ini selaras dengan saranan para sarjana terkemuka seperti Edward 
Said, Syed Hussein Alatas, Ali Shariati, Humboldt, Ralph Waldo Emerson dan lain-lain lagi. 
Ini juga menjawab persoalan Yang Berhormat Tangga Batu yang bertanyakan berkaitan 
dengan ranking.  

Tuan Yang di-Pertua, saya baru mendapat laporan berkaitan dengan soalan 
daripada Yang Berhormat Jelebu berkaitan dengan Sekolah Menengah Jenis Kebangsaan 
Lui Barat. Rupanya sudah ada tindakan yang diambil iaitu kos pembaikan bangunan 
berjumlah RM600,000 merupakan anggaran awal yang disediakan oleh pihak Jabatan Kerja 
Raya (JKR) sebelum pelaksanaan ujian bahan terhadap struktur bangunan yang terbakar. 
Ujian selesai dijalankan pada tahun 2018 oleh JKR dengan anggaran kos pembaikan 
berjumlah RM700,000. Pembaikan bangunan asrama tersebut akan dilaksanakan pada 
tahun 2019 mengguna pakai peruntukan tahun 2019... 

Tuan Yang di-Pertua: Yang Berhormat Menteri, sekiranya Yang Berhormat 
Jelebu contohnya tidak ada, boleh beri jawapan bertulis.  

Dr. Maszlee bin Malik: Okey, kita bagi jawapan bertulis.  

Timbalan Yang di-Pertua [Dato' Mohd Rashid Hasnon]: Ada celahan daripada 
Yang Berhormat Segamat.  

Dato’ Seri Dr. Santhara [Segamat]: Terima kasih Tuan Yang di-Pertua, sebab 
saya mendapati Yang Berhormat Menteri sudah ke muka surat akhir, saya boleh tengok 
daripada sini. Akan tetapi saya dapati dua persoalan saya naikkan UEC dan juga matrikulasi, 
harap juga dijawab. Kesian saya semalam saya terpaksa duduk, hanya Yang Berhormat 
Kuala Kangsar sahaja ada tengok kita buat. Kalau boleh, saya juga hendak dijawab pada hari 
ini. Terima kasih. 

Tuan Yang di-Pertua: Terima kasih Yang Berhormat Segamat. 

Dr. Maszlee bin Malik: Okey, bagi Yang Berhormat Segamat, itu akan dijawab 
dalam jawapan bertulis. Sebenarnya telah dibuat jawapan bertulis pun dan akan diberikan 
kepada Yang Berhormat Segamat. 

Bagi PPUM Tuan Yang di-Pertua, ulasan ini adalah untuk Yang Berhormat 
Permatang Pauh dan Yang Berhormat Lembah Pantai berkaitan PPUM.  



Sejurus perubahan kerajaan di Malaysia, banyak pihak dari luar telah datang. menunjukkan minat mereka untuk melakukan kerjasama dengan universiti-universiti awam di Malaysia, terutamanya daripada negara-negara maju. Sistem endowment di universiti awam juga akan diperkasakan. Pemerkasaan ini memerlukan pindaan beberapa peraturan berkaitannya. Buat masa ini, rundingan dengan Kementerian Kewangan dan agensi-agensi terbabit telah dilakukan agar sistem endowment waqaf di universiti awam dapat bergerak maju. Usaha ini adalah penting untuk universiti awam mempunyai autonomi untuk menjana pendapatan mereka melalui alumni dan melalui derma-derma daripada luar dan juga daripada dalam. Usaha ini mencontohi sistem endowment universiti terkemuka dunia seperti yang terdapat di universiti-universiti- Ivy League, Oxford dan juga Cambridge. Bagi penambahbaikan sektor penyelidikan negara pula, KPM akan menubuhkan lebih banyak kerusi-kerusi kajian di universiti awam dengan mendapatkan pembiayaan dari dalam dan luar negara. Ini dapat mengatasi persoalan-persoalan yang diajukan oleh Yang Berhormat Tampin dan juga Yang Berhormat Setiawangsa. KPM juga ingin merakamkan jutaan terima kasih kepada pihak MAIPs dan juga Seri Paduka Baginda Tuanku Raja Perlis dengan pengurniaan Kursi Jamalullail kepada Universiti Islam Antarabangsa. Segala perubahan dan langkah reformasi yang dinyatakan ini akan membina satu ekosistem yang lebih baik dan efektif untuk meningkatkan kualiti pendidikan tinggi kita. Ekosistem yang mapan akan disusuli kejayaan dan ini sekali gus akan meningkatkan ranking. KPM juga ingin melihat UA ataupun universiti awam kembali kepada roh penubuhan universiti yang sebenar iaitu sebagai pusat penghasilan ilmu dan juga pusat penghasilan cendekiawan. Malah universiti awam juga sepatutnya melahirkan bukan sekadar cendekiawan, tetapi 'cendekiawam', iaitu cendekiawan yang berkhidmat kepada masyarakat awam yang berperanan menyelesaikan kemelut dan juga masalah awam, masalah rakyat dan juga masalah negara. Hal ini selaras dengan saranan para sarjana terkemuka seperti Edward Said, Syed Hussein Alatas, Ali Shariati, Humboldt, Ralph Waldo Emerson dan lain-lain lagi. Ini juga menjawab persoalan Yang Berhormat Tangga Batu yang bertanyakan berkaitan dengan ranking. Tuan Yang di-Pertua, saya baru mendapat laporan berkaitan dengan soalan daripada Yang Berhormat Jelebu berkaitan dengan Sekolah Menengah Jenis Kebangsaan Lui Barat. Rupanya sudah ada tindakan yang diambil iaitu kos pembaikan bangunan berjumlah RM600,000 merupakan anggaran awal yang disediakan oleh pihak Jabatan Kerja Raya (JKR) sebelum pelaksanaan ujian bahan terhadap struktur bangunan yang terbakar. Ujian selesai dijalankan pada tahun 2018 oleh JKR dengan anggaran kos pembaikan berjumlah RM700,000. Pembaikan bangunan asrama tersebut akan dilaksanakan pada tahun 2019 mengguna pakai peruntukan tahun 2019... Tuan Yang di-Pertua: Yang Berhormat Menteri, sekiranya Yang Berhormat Jelebu contohnya tidak ada, boleh beri jawapan bertulis. Dr. Maszlee bin Malik: Okey, kita bagi jawapan bertulis. Timbalan Yang di-Pertua [Dato' Mohd Rashid Hasnon]: Ada celahan daripada Yang Berhormat Segamat. Dato' Seri Dr. Santhara [Segamat]: Terima kasih Tuan Yang di-Pertua, sebab saya mendapati Yang Berhormat Menteri sudah ke muka surat akhir, saya boleh tengok daripada sini. Akan tetapi saya dapati dua persoalan saya naikkan UEC dan juga matrikulasi, harap juga dijawab. Kesian saya semalam saya terpaksa duduk, hanya Yang Berhormat Kuala Kangsar sahaja ada tengok kita buat. Kalau boleh, saya juga hendak dijawab pada hari ini. Terima kasih. Tuan Yang di-Pertua: Terima kasih Yang Berhormat Segamat. Dr. Maszlee bin Malik: Okey, bagi Yang Berhormat Segamat, itu akan dijawab dalam jawapan bertulis. Sebenarnya telah dibuat jawapan bertulis pun dan akan diberikan kepada Yang Berhormat Segamat. Bagi PPUM Tuan Yang di-Pertua, ulasan ini adalah untuk Yang Berhormat Permatang Pauh dan Yang Berhormat Lembah Pantai berkaitan PPUM.